**தமிழ்நாடு பள்ளிக் கல்வி இணை இயக்குநரின் (பணியாளர் தொகுதி) செயல்முறைகள், சென்னை – 6.**

**ந.க.எண்.62448/சி2/இ1/2021, நாள் 21 .10.2022.**

|  |  |
| --- | --- |
| பொருள் : | தமிழ்நாடு பள்ளிக் கல்வி சார்நிலைப் பணி – அரசு மற்றும் நகராட்சி உயர் / மேல்நிலைப் பள்ளிகளில் பட்டதாரி ஆசிரியர் (அறிவியல்) காலிப்பணியிடங்கள் – பதவி உயர்வின் மூலம் நிரப்புதல் – 01.01.2022 தேதியில் உள்ளவாறு தகுதி வாய்ந்த இடைநிலை, உடற்கல்வி மற்றும் சிறப்பாசிரியர்கள் - தேர்ந்தோர் பெயர் பட்டியல் வெளியிடுதல் – சார்பு. |
| பார்வை : | 1) | அரசாணை (நிலை) எண்.13, பள்ளிக் கல்வித் துறை நாள் 30.01.2020-ன்படி அரசிதழில் (எண்.36, நாள் 30.01.2020) வெளியிடப்பட்டுள்ள Re-issuance of Rules. |
|  | 2) | தமிழ்நாடு பள்ளிக் கல்வி இணை இயக்குநரின் (பணியாளர் தொகுதி) செயல்முறைகள் ந.க.எண்.62448/சி2/இ1/2021, நாள் 13.04.2022 மற்றும் 30.06.2022. |
|  | 3) | சென்னை உயர்நீதிமன்ற வழக்கு எண். W.P.No.17899/2022 |
|  | 4) | சென்னை உயர்நீதிமன்றம் மதுரை அமர்வில் தொடரப்பட்டுள்ள வழக்குகள் W.P (MD)No.16082, 16083/21 இடைக்கால ஆணை 28.10.2021, W.P.(MD) No.19504/21 இடைக்கால ஆணை நாள் 29.10.2021, W.P.(MD) No.9707 and 9708 of 2022 இடைக்கால ஆணை நாள் 11.05.2022 மற்றும் வழக்கு எண் W.P.(MD) No.14739/2022. |

 \*\*\*\*\*

 அரசு மற்றும் நகராட்சி உயர் / மேல்நிலைப் பள்ளிகளில் பட்டதாரி ஆசிரியர் **(அறிவியல்)** (தமிழ் வழி / சிறுபான்மை மொழி வழி) பதவிக்கு பதவி உயர்வு மூலம் நியமனம் செய்ய ஏதுவாக முன்னுரிமை பட்டியல் தயார் செய்யும் பொருட்டு, 01.01.2022 தேதியில் உள்ளவாறு தகுதிவாய்ந்த இடைநிலை ஆசிரியர்கள் / உடற்கல்வி ஆசிரியர்கள் மற்றும் சிறப்பாசிரியர்களுள் பார்வை 1-ல் காணும் அரசாணையில் வரையறுக்கப்பட்ட கல்வித் தகுதிகளுடன் பதவி உயர்வுக்கான முழு தகுதிகளையும் பெற்றுள்ளவர்கள் சார்பான விவரங்கள், பார்வை 2-ல் கண்டுள்ள 13.04.2022 நாளிட்ட செயல்முறைகளின்படி கோரப்பட்டு அனைத்து முதன்மைக் கல்வி அலுவலர்களிடமிருந்தும் பெறப்பட்ட கருத்துருக்களின் அடிப்படையில், 01.01.2022 தேதியில் உள்ளவாறு பட்டதாரி ஆசிரியர் (**அறிவியல்)** பதவி உயர்வுக்கு தகுதிபெற்ற இடைநிலை ஆசிரியர்கள் / உடற்கல்வி ஆசிரியர்கள் மற்றும் சிறப்பாசிரியர்களின் முன்னுரிமைப் பட்டியல் பார்வை 2-ல் கண்டுள்ள 30.06.2022 நாளிட்ட செயல்முறைகளின்படி வெளியிடப்பட்டது.

த.பி.பா...

// 2 //

 இதன் தொடர்ச்சியாக முதன்மைக் கல்வி அலுவலர்களிடமிருந்து பெறப்பட்ட சேர்க்கை, நீக்கம் மற்றும் திருத்தங்களின் அடிப்படையில் முன்னுரிமைப் பட்டியல் இறுதி செய்யப்பட்டு, தமிழ்நாடு அரசுப் பணியாளர் பணி நிபந்தனைச் சட்டம் – 2016 விதி 7-ல் தெரிவித்துள்ளவாறு நிரப்பத்தகுதியான காலிப்பணியிடங்களின் அடிப்படையில் பட்டதாரி ஆசிரியர் **(அறிவியல்)** பதவி உயர்வுக்கு தகுதியானோர் ஏற்பளிக்கப்பட்ட தேர்ந்தோர் பெயர் பட்டியல் இத்துடன் இணைத்து அனைத்து முதன்மைக் கல்வி அலுவலர்களுக்கும் அனுப்பிவைக்கப்படுகிறது.

 இத்தேர்ந்தோர் பெயர் பட்டியலினை தங்களின் நிர்வாக எல்லைக்குட்பட்ட அனைத்து அரசு / நகராட்சி உயர் / மேல்நிலைப் பள்ளி தலைமை ஆசிரியர்களுக்கு அனுப்பி வைத்து, பட்டியலில் உள்ள அனைத்து ஆசிரியர்களின் பார்வைக்கும் உட்படுத்தி அவர்களின் ஒப்புதலை பெற்று கோப்பில் வைக்க தலைமை ஆசிரியர்களுக்கு அறிவுறுத்த வேண்டும் எனவும், முன்னுரிமை குறித்து முறையீடு ஏதும் இருப்பின், சார்ந்த ஆசிரியரின் எழுத்து பூர்வமான விண்ணப்பத்தினை உரிய ஆதாரங்களுடன் பெற்று அனுப்பி வைக்க அறிவுறுத்த வேண்டும் எனவும், அனைத்து முதன்மைக் கல்வி அலுவலர்களுக்கும் தெரிவிக்கப்படுகிறது. மேலும், சம்பந்தப்பட்ட ஆசிரியரின் பணி விவரங்களுடன் EMIS ID No மற்றும் School UDISE Code ஆகியவை துல்லியமாக சரிபார்த்து உறுதிசெய்யவும், தலைமை ஆசிரியர்களை அறிவுறுத்தும்படியும் தெரிவிக்கப்படுகிறது.

 இத்தேர்ந்தோர் பெயர் பட்டியல் தொடர்பாக ஆசிரியர்களிடமிருந்து முறையீடுகள் ஏதும் பெறப்படின் அவ்வாறான ஆசிரியர்களின் பணி விவரங்களை பார்வை 2-ல் கண்டுள்ள 13.04.2022 நாளிட்ட செயல்முறைகளில் தெரிவித்துள்ள அறிவுரைகளின்படி சரிபார்த்து, சரியாக இருக்கும் பட்சத்தில் அவ்வாசிரியர்களது முறையீட்டு விண்ணப்பங்களை உரிய ஆவணங்களுடன் இணைத்து இணை இயக்குநர் (பணியாளர் தொகுதி) அவர்களின் மின்னஞ்சல் முகவரிக்கு (jdpcc2018@gmail.com) 28.10.2022 மாலை 5.00 மணிக்குள் அனுப்பி வைக்க வேண்டும் எனவும் முதன்மைக் கல்வி அலுவலர்களுக்கு தெரிவிக்கப்படுகிறது.

**இணைப்பு** – தேர்ந்தோர் பெயர் பட்டியல்

1. அறிவியல் (தமிழ் பயிற்று மொழி) (வ.எண்.1 முதல் 160 முடிய).
2. அறிவியல் (தெலுங்கு பயிற்று மொழி) (02)

 ஒம்/- பூ.ஆ.நரேஷ்,

**பள்ளிக் கல்வி இணை இயக்குநர்,**

 **(பணியாளர் தொகுதி)**

**பெறுநர்**

அனைத்து முதன்மைக் கல்வி அலுவலர்கள்.

(மின்னஞ்சல் மூலமாக)